"La nivel de furtuni care aduc din zona Africii acest praf saharian, numărul lor, faţă de 1950 - mă uitam pe un studiu - a crescut de zece ori. Dacă acum 50-60 de ani vorbeam de câteva furtuni pe an, acum vedem săptămânal şi de multe ori prin comunicatele pe care le dă ANM cu deplasarea prafului saharian. Avem şi câte 2-3 episoade pe săptămână de praf saharian. Adică mult mai des.
Dacă înainte eram obişnuiţi pentru luna martie, tradiţional, început de aprilie, iată că şi anul ăsta am avut, inclusiv în mai, săptămâna trecută, comunicat din partea ANM-ului cu praful saharian care s-a aflat deasupra României. Şi numărul de furtuni care aduc praf a crescut foarte, foarte mult", atrage atenția Dumitru Marius Coțofan.
Interviul integral, în materialul video de mai jos:
Fiți la curent cu ultimele noutăți. Urmăriți DCNews și pe Google News